
                         COMUNICAT DE PRESĂ

Inspectoratul Teritorial de Muncă Vrancea va desfășura, începând cu luna iulie 2026, Campania naţională privind verificarea modului în care se respectă prevederile legale în domeniul securității şi sănătății în muncă în cadrul unităților care au ca obiect de activitate, cod CAEN 86 – Activități referitoare la sănătatea umană și în domeniul serviciilor combinate de îngrijire medicală și asistență socială, cu cazare - cod CAEN 87

Obiectivele campaniei sunt:
-  Diminuarea consecinţelor sociale şi economice negative care derivă din nerespectarea prevederilor legale de către angajatorii care desfăşoară activități referitoare la sănătatea umană și servicii combinate de îngrijire medicală și asistență socială, cu cazare;
-  Creşterea  gradului  de  conştientizare  a  angajatorilor  şi  a  lucrătorilor  în  ceea  ce  priveşte  necesitatea respectării prevederilor legale referitoare la sănătatea şi securitatea în muncă în unităţile din domeniul de activitate sus-menţionat;
-	Asigurarea purtării de către toţi lucrătorii a echipamentelor individuale de protecţie adecvate;
[bookmark: _GoBack]-  Eliminarea  neconformităţilor  constatate  în  domeniul  securităţii  şi  sănătăţii  în  muncă  în  activitățile specifice ale unităţilor din domeniile de activitate vizate de campanie.

Grupul țintă al campaniei îl reprezintă toate unităţile, de stat sau private, care au ca obiect de activitate Activități referitoare la sănătatea umană - cod CAEN 86 sau Servicii combinate de îngrijire medicală și asistență socială, cu cazare  - cod CAEN 87.
De asemenea, se va urmări şi modul în care au fost îndeplinite măsurile dispuse cu ocazia  controalelor anterioare, acolo unde este cazul.

Inspector șef,   
                                                                   
Botezatu Eliza                                                                     
Inspectoratul Teritorial de Muncă Vrancea

